আফগানিস্তানের হেলমান্দ প্রদেশে যুক্তরাজ্যের চালকবিহীন রিপার এয়ারক্র্যাফট থেকে চালানো হামলায় বেসামরিক চার  আফগান নাগরিক নিহত হয়েছে। এতে আহত হয়েছে দুজন। জঙ্গি নেতাদের লক্ষ করে চালানো হামলায় বেসামরিক আফগান হতাহতের ঘটনা ঘটে বলে যুক্তরাজ্যের গার্ডিয়ান সংবাদপত্রের এক প্রতিবেদনে বলা হয়েছে। গার্ডিয়ানের ওই প্রতিবেদনে বলা হয়, দূর নিয়ন্ত্রিত আরএএফ ড্রোন হেলমান্দ প্রদেশে জঙ্গি নেতাদের ওপর হামলা চালাতে গিয়ে ভুল করে বেসামরিক নাগরিকদের ওপর হামলা চালায়। এতে চার বেসামরিক আফগান নিহত ও আরো দুইজন আহত হয়।